- Hindi News
- National
- टीएसपी क्षेत्र में बजरी खनन पर रोक, नीति नहीं बनने से रॉयल्टी का भी नुकसान
टीएसपी क्षेत्र में बजरी खनन पर रोक, नीति नहीं बनने से रॉयल्टी का भी नुकसान
भास्कर संवाददाता | डूंगरपुर
सरकारने टीएसपी क्षेत्र से जुड़े जिले में बजरी खनन पर रोक लगा रखी है। इस रोक से सिर्फ आम लोगों को बजरी महंगी मिल रही है, साथ ही खनन विभाग को भी नुकसान उठाना पड़ रहा है।
इधर, खनन माफिया नदियों से बजरी का अवैध खनन कर रहे हैं। वही, दूसरी विभाग कभी कभार ही कार्रवाई के नाम पर पैनल्टी वसूलता है। सरकारी टीएसपी में खनन की नीति बनाती है तो ना सिर्फ क्षेत्र में अवैध खनन रूप रहेगा बल्कि रॉयल्टी के रूप में खनन विभाग की आय भी बढ़ेगी।
खनन विभाग ने जिले में बजरी खनन को लेकर पूरा प्लान बनाकर सरकार को भेज रखा है, लेकिन सरकार की ओर से अभी तक बजरी खनन पर रोक लगा रखी है। खनन विभाग ने बजरी खनन को लेकर डूंगरपुर में तीन प्लॉट बनाए है जिसमें डूंगरपुर, देव सोमनाथ और खडग़दा गांव के क्षेत्र है। यहां से गुजरने वाली मोरन और सोम नदी से बजरी निकलने पर खनन विभाग को रॉयल्टी मिलेगी। इसी तरह विभाग ने आसपुर और साबला क्षेत्र में 22 प्लॉट बनाए हैं। जहां से बजरी निकाली जाएगी। सरकार की हरी झंडी मिलते ही इन प्लॉटों की ऑनलाइन नीलामी होगी। जिससे विभाग की आय होगी। साथ ही लोगों को सरकारी दर पर बजरी उपलब्ध हो सकेगी।
वर्तमान में देव सोमनाथ, आसपुर, खडग़दा, सूरज गांव, भीलूडा, सिलोई, कानपुर, टामटिया, गलियाकोट सहित कई गांव में नदियों में मशीन लगा कर बजरी का अवैध खनन हो रहा है। वहीं इस अवैध खनन से सिर्फ नदियों की दशा खराब हो रही है बल्कि पर्यावरण को भी नुकसान हो रहा है। कारण यह है कि खनन माफिया जहां तहां जेसीबी लगाकर रेती निकाल रहे हैं।
नदियों में रेती निकालने का काम दिन रात चल रहा है। विभाग के आंकड़ों पर ही नजर डालें तो पता चलता है कि बजरी के अवैध खनन का कितना बड़ा व्यापार यहां चल रहा है। क्षेत्र में हो रहे बजरी के अवैध खनन की जानकारी खनन विभाग और पुलिस को भी है, लेकिन इन दोनों विभाग के अधिकारियों की खामोशी के चलते सिर्फ बजरी का अवैध खनन जोरों पर चल रहा है बल्कि नदी पेटों को भी नुकसान पहुंच रहा है। यदि सरकार समय रहते बजरी खनन की नीति लागू करती है तो इसका फायदा पूरे टीएसपी को होगा।
अवैध खनन और निर्गमन को लेकर को लेकर आसपुर क्षेत्र में 32 केस बनाए गए जिससे 13.89 लाख रुपए का जुर्माना वसूला गया और दो एफआईआर भी दर्ज की गई। इसमें अधिकांश मामले बजरी के अवैध खनन से जुड़े हुए हैं। इसी तरह डूंगरपुर क्षेत्र मैं भी अवैध खनन को लेकर वर्ष2015-16 में 54 केस बनाकर 28 लाख 40 हजार रुपए की वसूली की गई। इसी तरह वर्ष 2014-15 में भी 44 केस बनाकर 25 लाख 92 हजार रुपए वसूल किए गए। साथ ही एक एफआईआर भी दर्ज की गई। इन मामलों में भी अधिकांश बजरी के अवैध खनन से जुड़े हुए थे।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva